MPIC ขยับบวกรับรายได้ “ส่ม ภัค เสี่ยน” เฉียด 200 ล้านบาท
MPIC ขยับบวกรับรายได้ “ส่ม ภัค เสี่ยน” เฉียด 200 ล้านบาท
11 ก.ย. 2560

ผู้สื่อข่าวรายงานว่า ราคาหุ้นบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) หรือ MPIC ณ เวลา 14.44 น. ราคาอยู่ที่ 1.55 บาท บวก 0.03 บาท หรือ 1.97% สูงสุดที่ 1.59 บาท ต่ำสุดที่ 1.52 บาท มูลค่าซื้อขายที่ 0.91 ล้านบาท

ทั้งนี้ราคาหุ้น MPIC เริ่มปรับตัวขึ้น โดยคาดว่าจะมาจากปัจจัยบวกที่ภาพยนตร์โรแมนติก คอเมดี้ “ส่ม ภัค เสี่ยน” ซึ่งเป็นภาพยนต์จากการร่วมมือของค่าย เอ็มพิคเจอร์ส และ บั้งไฟ ฟิล์ม ซึ่งกำลังฉายอยู่ในโรงภาพยนตร์มีรายได้กว่า 100 ล้านบาท และกำลังจะเข้าสู่ 200 ล้านบาทในเร็วๆ นี้
โดยคาดว่าจะมีการแบ่งสัดส่วนรายได้ที่ได้รับทั้งหมดกับทางบั้งไฟ ฟิล์ม บริษัทละ 50% เท่ากับว่าปัจจุบัน MPIC จะได้รับรายได้จากภาพยนตร์ดังกล่าวเกือบ 100 ล้านบาท
อนึ่ง “ส่ม-ภัค-เสี่ยน” เป็นผลงานของผู้กำกับหน้าใหม่ เอ็ม-บุษราคัม วงษ์คำเหลา ลูกสาวคนโตของดาราตลกชื่อดัง หม่ำ จ๊กมก ใช้เวลาถ่ายทำกันช่วงปี 2559 ในพื้นที่จังหวัดราชบุรี และนครพนม